Ishockeyklubben Aalborg Pirates har skrevet kontrakt med Mads Møller og Lasse Uusivirta for resten af sæsonen. Det skriver klubben i en pressemeddelelse. Den finske back har spillet sig til en kontrakt ved at vise sig frem til en prøvetræning i klubben i oktober. - Vi har en god fornemmelse omkring Lasse, og han kommer til at bidrage til holdet som en allround spiller. Han har en god attitude til ishockeyen og til at ville være i klubben, siger direktør Frederik Åkesson. Mads Møller har arbejdet sig til en kontrakt, siden han i begyndelsen af sæsonen fik chancen på grund af skader i truppen.

Opsummering:
Aalborg Pirates har skrevet kontrakt med en dansker og en finne.